[{"text_idx": "#000001", "text": "Mae\u2019r Adwaith, wedi rhyddhau sengl sy\u2019n flas pellach o albwm newydd y triawd o Gaerfyrddin fydd allan yn fuan."}, {"text_idx": "#000002", "text": "\u2018Wedi Blino\u2019 ydy enw\u2019r sengl newydd gan y grw\u0302p o\u0302l-bync ac fe\u2019i rhyddhawyd ar label Recordiau Libertino ar 9 Mai."}, {"text_idx": "#000003", "text": "Dyma\u2019r ail sengl i\u2019w rhyddhau o albwm newydd Adwaith, Bato Mato, fydd allan ar 1 Gorffennaf gan ddilyn \u2018Eto\u2019 a ryddhawyd ym mis Chwefror eleni."}, {"text_idx": "#000004", "text": "Mae cryn gyffro yngly\u0302n a\u0302 \u2018Bato Mato\u2019, sy\u2019n ddilyniant i albwm cyntaf Adwaith, \u2018Melyn\u2019, a ryddhawyd yn 2018. Roedd yr albwm hwnnw\u2019n llwyddiant mawr, ac fe gipiodd deitl y Wobr Gerddoriaeth Gymreig yn 2019."}, {"text_idx": "#000006", "text": "\u201cRoedden ni eisiau creu ca\u0302n pop indie mawr sydd a\u0302 naws melancholy iddi\u201d meddai\u2019r band am eu sengl newydd."}]